ทิ้งแบงก์กดดัชนีร่วง3.28จุด
หุ้นไทย28มี.ค.ดัชนีผันผวนตลอดวันก่อนปิดที่ 1,199.59จุด ลดลง 3.28 จุด ท่ามกลางมูลค่าซื้อขาย 28,551 ล้านบาท
28 มี.ค. 2555

หุ้นไทย28มี.ค.ดัชนีผันผวนตลอดวันก่อนปิดที่ 1,199.59จุด ลดลง 3.28 จุด ท่ามกลางมูลค่าซื้อขาย 28,551 ล้านบาท




ดัชนีตลาดหลักทรัพย์แห่งประเทศไทย วันที่ 28 มี.ค. เคลื่อนไหวผันผวนตลอดทั้งวัน โดยในภาคเช้าลดลงไปแตะที่ 1,199.59 จุด และในภาคปรับเพิ่มขึ้นไปถึง 1,209.16 จุด ก่อนจะลดลงมาปิดในแดนลบที่ 1,204.01 จุด ลดลง 3.28 จุด มูลค่าการซื้อขาย 28,551.99 ล้านบาท 
นายรักพงศ์ ไชยศุภรากุล ผู้จัดการส่วนวิจัยและเศรษฐกิจกลยุทธ์ ฝ่ายวิจัย บล.เคจีไอ (ประเทศไทย) กล่าวว่า ตลาดหุ้นไทยผันผวนสลับลบวกลบตลอดทั้งวัน โดยมีแรงขายในกลุ่มธนาคารพาณิชย์ที่ปรับเพิ่มขึ้นแรงก่อนหน้านี้ เช่น BBL KBANk และ SCB ในขณะกลุ่มพลังงานเป็นบวก ทำให้ดัชนีไม่ปรับลดลงมากนัก 
"นักลงทุนเริ่มชะลอการลงทุนหุ้นตัวหลักๆ แต่จะไปเน้นลงทุนหุ้นขนาดกลาง ที่มีประเด็นข่าวเฉพาะตัวมากขึ้น" นายรักพงศ์ กล่าว
สำหรับแนวโน้มในวันพรุ่งนี้ นายรักพงศ์ กล่าวว่า หุ้นจะเข้าสู่ช่วงพักตัว โดยเคลื่อนไหวออกด้านข้างในกรอบ 1,955-1,210 จุด นอกจากนี้ นักลงทุนยังจับตาตัวเลขคำสั่งซื้อสินค้าคงทนของสหรัฐอเมริกาที่จะประกาศในคืนนี้ ซึ่งน่าจะเป็นอีกปัจจัยที่จะประเมินว่า ธนาคารกลางสหรัฐฯ จะมี QE3 ออกมาหรือไม่
มูลค่าการซื้อขาย 5 อันดับหลักทรัพย์BANPU ปิด 618.00 บาท ไม่เปลี่ยนแปลง มูลค่า 2,253 ล้านบาทPTT  ปิด 359.00 บาท +3.00 บาท หรือ +0.84% มูลค่า 1,987 ล้านบาทIVL  ปิด 38.00 บาท -0.25 บาท หรือ -0.65% มูลค่า 1,871 ล้านบาท DTAC  ปิด 84.00 บาท -1.50 บาท หรือ -1.75% มูลค่า 1,055 ล้านบาทJAS  ปิด 2.84 บาท -0.06 บาท หรือ -2.07% มูลค่า 1,022 ล้านบาท